Fl-ewwel parti ta' dan l-artiklu rajna kif il-Knisja Maltija għandha wiċċ modern, aġġornat għaż-żmenijiet tal-lum. Pero' l-Knisja għandha żewġt uċuħ, u tajjeb li issa naraw x'inhu l-wiċċ l-ieħor, li tant deher b'saħħtu waqt il-kampanja tar-referendum għad-divorzju meta suppost kellha tkun kampanja dwar id-divorzju għaż-żwieġ ċivili u mhux dak reliġjuz. Fost dawn jispikkaw il-kwotazzjonijiet ta' "lpup, briganti u tradituri" ta' l-Isqof t'Għawdex u theddid bl-Infern u d-Dnub Mejjet. Dnub mejjet għall-avukati li jgħinu klijenti għad-divorzju: Mgr Arthur Said Pullicino – Kap tat-Tribunal tal-Knisja: Min jivvota favur id-divorzju jagħmel dnub: Anton Gouder – Pro-Vigarju tal-Kurja (l-id il-leminija ta' l-Arċisqof) L-Isqof t'Għawdex jgħajjar "tradituri", "ilpup lebsin ta' ngħaġ" u "briganti" lil dawk il-Kattoliċi favur id-divorzju: Eżempju ieħor kif il-Knisja Maltija heddet bil-pulit bl-Infern u dannazzjoni eterna lill-fidili li jivvutaw favur id-divorzju: NOTA DUTTRINALI U PASTORALI TAL-ISQFIJIET MALTIN LIS-SAĊERDOTI – L-impenn u l-imġieba fir-rigward taż-żwieġ u l-familja (Marzu 2011 ) "Id-deċiżjoni li jivvota favur jew kontra l-liġi tad-divorzju, in-Nisrani jrid jeħodha fid-dawl tat-twemmin tiegħu. Għan-Nisrani liġi li tagħmel iż-żwieġ mhux dejjiemi tmur kontra r-rieda tal-Missier. Għalhekk, in-Nisrani li hu favur id-divorzju joħloq firda bejn dak li jemmen u dak li ser jagħżel, liema għażla se jkollha konsegwenzi irreparabbli." Rifjut tat-tqarbin: Kellna wkoll każijiet ta' qassisin li rrifjutaw li jqarbnu lil nies li qalu li kienu se jivvutaw favur id-divorzju . Aħna nafu li skond il-Liġi Kanonika dan ma setax isir: Kattoliċi li jikkoabitaw ma jistgħux jitqarbnu: Lil dawk il-Kattoliċi li mingħalihom li jistgħu jivvutaw kontra d-divorzju u se jibqgħu poġġuti kuntenti, allura ftakru x'qalu l-Isqfijiet is-sena l-oħra: li min jikkoabita ma jistax jitqarben ! Timlewx raskom b'dal-paroli ta' liġi dwar il-koabitazzjoni.
Iż-Żewġt Uċuħ tal-Knisja Kattolika Maltija : il-Wiċċ Imqarras